Institutt for sammenliknende politikk

**Institutt for sammenlignende politikk** er et statsvitenskapelig institutt ved Det samfunnsvitenskapelige fakultet ved Universitetet i Bergen (UiB), der ansatte forsker og underviser i fagområdet sammenliknende politikk. Sammenliknende politikk ble på slutten av 1960-årene etablert som fag og forskningsområde av Stein Rokkan og hans medarbeidere ved UiBs Sosiologisk institutt. I 1980 ble fagmiljøet i sammenliknende politikk skilt ut i et eget institutt. Instituttet holder til i samme husrekke som Sosiologisk institutt og Institutt for politikk og forvaltning.

## Forskningsfelt
Ansatte på instituttet driver forskning og undervisning knyttet til politisk utvikling, demokrati og demokratisering i bred forstand. Fagets opprinnelige konsentrasjon om europeiske forhold har etter hvert dreid i lys av den globale politiske utvikling til interesse for temaer knyttet til demokrati og demokratisering også i Asia, Afrika og Latin-Amerika. Instituttets forskningsgrupper er organisert rundt temaene europeisk politikk, institusjoner og institusjonsutvikling i nye demokratier, kjønn og velferd, samt metode og politisk atferd.

## Instituttets historie
Institutt for sammenliknende politikk ble vedtatt opprettet av Det akademiske kollegium 14. juni 1979 og har eksistert som egen enhet med dette navnet siden 1. januar 1980. Mannen som er kjent som grunnleggeren av instituttet, Stein Rokkan, var imidlertid allerede i 1966 utnevnt som professor i sosiologi ved Universitetet i Bergen. Faget sammenliknende politikk ved Universitetet i Bergen var opprinnelig en seksjon ved det bredt sammensatte Sosiologisk institutt. I tillegg til sosiologi og sammenliknende politikk omfattet dette også fagene sosialøkonomi, informasjonsvitenskap og samfunnskunnskap. Sosiologisk institutt skiftet i 1977 navn til Institutt for sosiologi og statsvitenskapelige fag. I noen år besto Instituttet av avdelinger for sosiologi, offentlig administrasjon og organisasjonskunnskap, og sammenliknende politikk. Fra 1980 ble avdelingene skilt ut som egne, selvstendige institutter.

Instituttet var i mange år ledet av professor Stein Kuhnle. Det ledes i dag av professor Leiv Marsteintredet. 

Siden 1981 har instituttet arrangert Stein Rokkan-forelesningene. Masterstudentene arrangerer siden 1985 Sampolkonferansen hvert annet år.

## Utdanning
Institutt for sammenliknende politikk tilbyr utdanning i statsvitenskap på bachelor-, master- og phd-nivå. Utdanningen i sammenliknende politikk er kjent under merkenavnet "sampol". 

Hovedstammen i utdanningstilbudet består av et bachelorprogram og et masterprogram i sammenliknende politikk. Videre tilbys bachelorprogram i europastudier i samarbeid med Institutt for arkeologi, historie, kultur- og religionsvitenskap. Tidligere har instituttet, i samarbeid med andre, hatt flerfaglige bachelorprogrammer i latinamerikastudier og USA-studier. Institutt for sammenliknende politikk tilbyr også etter- og videreutdanning innen valgobservasjon, menneskerettigheter, korrupsjonsgransking og demokratiassistanse.

## Kjente nåværende og tidligere vitenskapelig ansatte
*Einar Berntzen
*Jan Oskar Engene
*Anne Lise Fimreite
*Siri Gloppen
*Gunnar Grendstad
*Jan Erik Grindheim
*Bernt Hagtvet, var professor II ved instituttet i tidsrommet 1983 til 1994
*Daniel Heradstveit
*Helga Hernes (var ansatt ved instituttets forløper Sosiologisk institutt 1970–1980)
*Torstein Hjellum
*Elisabeth Ivarsflaten
*Stein Kuhnle
*Stein Ugelvik Larsen
*Leiv Marsteintredet
*Ragnhild Louise Muriaas
*Tor Midtbø
*Lise Rakner
*Hakan G. Sicakkan
*Per Selle
*Kaare Strøm
*Kristin Strømsnes
*Lars Svåsand
*Frank Aarebrot

## Kjente tidligere studenter
Listen omfatter også personer som tok utdanning ved Sosiologisk institutt ved Universitetet i Bergen i den perioden faget sammenliknende politikk var en del av dette instituttet:

*Steinar Birkeland, journalist i NRK
*Arill Riise, journalist og anker i TV 2
*Øystein Bogen, utenriksreporter i TV 2 og dokumentarfilmskaper
*Gunnar Stavrum, journalist og sjefredaktør i Nettavisen; tok cand.mag i sammenliknende politikk (mellomfag), offentlig politikk og informasjonsvitenskap
*Audun Lysbakken, leder i SV og stortingsrepresentant
*Bård Vegar Solhjell, direktør i NORAD og tidligere SV-politiker 
*Emil Erstad, politisk kommentator og forfatter. Tidligere leder i KrFU.
*Kjetil Evjen, forfatter og skribent
*Lars Nehru Sand**,** journalist og politisk kommentator for NRK Nyheter
*Frank Rossavik,  journalist, aviskommentator og forfatter.
*Jette Christensen, tidligere stortingsrepresentant for Arbeiderpartiet
*Lubna Jaffery, statsråd i Kultur- og likestillingsdepartementet
*Roger Valhammer, tidligere byrådsleder i Bergen
*Erlend Horn, politiker for Venstre og byråd for sosial, bolig og inkludering i Bergen
*Sondre Hansmark, politisk kommentator i *[[Dagbladet]]* og tidligere politiker for Venstre
*Trine Eilertsen, sjefredaktør i *[[Bergens Tidende]]* og Aftenposten
*Kjell A. Eliassen, professor ved Handelshøyskolen BI
*Jan Erik Grindheim, redaktør i *Stat og styring*
*Frøy Gudbrandsen, sjefredaktør i Bergens Tidende
*Bjarne Kristiansen, grunnlegger av meningsmålingsbyrået Opinion
*Stein Kuhnle, professor og velferdsstatsforsker
*Baard Herman Borge, professor ved UiT
*Sigmundur Ísfeld, Færøyenes representant til Storbritannia
*Tore Nedrebø, norsk ambassadør i Nigeria
*Lars Rise, tidligere stortingsrepresentant for KrF
*Jan Otto Risebrobakken, direktør for næringspolitikk i Storebrand, tidligere statssekretær i regjeringen Bondevik
*Leif Røssaak, avdød informasjonssjef ved Israels ambassade i Oslo
*Svein Skarheim, forlagsdirektør i Universitetsforlaget  
*Hege Solbakken, tidligere statssekretær i regjeringen Stoltenberg
*Reid Ivar B. Dahl, tidligere statssekretær i regjeringen Solberg 
*Erna Solberg, partileder i Høyre og tidligere statsminister; tok cand.mag. i sosiologi/sammenliknende politikk/statistikk/sosialøkonomi
*Ståle Ulriksen, forsker og tidligere assisterende direktør ved NUPI. Ulriksen arbeider nå som høgskolelektor ved Sjøkrigsskolen
*Helge Østbye, professor i medievitenskap ved Universitetet i Bergen
*Jan Zahl, forfatter
*Frank Aarebrot, professor og mediekommentator

## Referanser


## Eksterne lenker
* Instituttets hjemmeside